Des hommes et des dieux

Des hommes et des dieux é un filme francés de 2010 dirixido por Xavier Beauvois, e protagonizado por Lambert Wilson e Michael Lonsdale. O título do filme fai referencia a un verso da Biblia que se amosa ó comezo do mesmo. Conta a historia do mosteiro de Tibhirine, onde nove monxes cistercienses viviron en harmonía coa poboación musulmá en Alxeria, até que sete deles foron secuestrados e asasinados en 1996 durante a guerra civil alxeriana.

Foi escollido como candidato de Francia para o Óscar ó mellor filme internacional na 83ª edición dos premios, mais finalmente non foi nomeado.

 Sinopse 
A acción sitúase nun mosteiro da rexión do Atlas en Alxeria, durante a década de 1990. Oito monxes cristiáns pertencentes á orde da Trapa viven alí en harmonía coa poboación musulmá, establecendo lazos de cooperación contra os efectos da pobreza, ocasionados por un réxime en decadencia. Dedicados á vida contemplativa, a rezar, a sementar a terra e a apoiar a poboación dos arredores, mesmo o mosteiro se emprega como dispensario médico de facto pola poboación da zona.

Un grupo de fundamentalistas islámicos asasina un equipo de traballadores croatas nunha zona próxima ao mosteiro (20 km aproximadamente) e o pánico apodérase dos habitantes da rexión, que soportan os embates da guerra civil alxeriana. O exército gobernamental alxeriano ofrece protección aos monxes, mais estes rexéitano para non verse involucrados na guerra nin por suposto facer uso da violencia. Un comando armado de fundamentalistas entra no mosteiro, sendo a primeira advertencia sobre o destino que os esperaba. Os monxes dubidan sobre a posibilidade real de retirarse debido aos lazos de amizade formados coa poboación civil, que lles pide que queden. A pesar da crecente ameaza, os monxes fan uso da reflexión: por un lado o apego á súa vida, e polo outro cal é o seu deber; os oito monxes fan unha síntese dos seus medos e obrigas, dando por resultado a súa permanencia no mosteiro ata as últimas consecuencias.

 Personaxes 
 Lambert Wilson como Christian
 Michael Lonsdale como Luc
 Olivier Rabourdin como Christophe
 Philippe Laudenbach como Célestin
 Jacques Herlin como Amédée
 Loïc Pichon como Jean-Pierre
 Xavier Maly como Michel
 Jean-Marie Frin como Paul
 Abdelhafid Metalsi como Nouredine
 Sabrina Ouazani como Rabbia
 Abdallah Moundy como Omar
 Olivier Perrier como Bruno
 Farid Larbi como Ali Fayattia
 Adel Bencherif como o terrorista

 Notas 

 Véxase tamén 
 Outros artigos 
 Filmes de Francia propostos ó Óscar ó mellor filme internacional
 Filmes propostos ó mellor filme internacional na 83ª edición dos Óscar
 Ligazóns externas 

 Ficha en AllMovie 

Categoría:Filmes de 2010
Categoría:Filmes en lingua francesa
Categoría:Filmes en lingua árabe
Categoría:Filmes de Francia
Categoría:Filmes dirixidos por Xavier Beauvois
Categoría:Filmes rodados en Marrocos
Categoría:Filmes ambientados en Alxeria
Categoría:Filmes sobre relixión
Categoría:Filmes sobre violencia
Categoría:Orde Cisterciense da Estrita Observancia